Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 65/11)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»LA MANCHA«

PDO-ES-A0045-AM03

Meddelelsesdato: 18.11.2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Ændring af det virkelige minimumsalkoholindhold for hvid- og rosévine og specifikation af det virkelige minimumsalkoholindhold for perlevine (afsnit 2.1 i produktspecifikationen og punkt 2.1 i enhedsdokumentet)

Beskrivelse og begrundelse

Hvid- og rosévinenes virkelige minimumsalkoholindhold forhøjes til 9 %, og det virkelige minimumsalkoholindhold i perlevin angives udtrykkeligt.

Forbrugerne ønsker i dag vine med et højere restsukkerindhold, så denne type vin har brug for et lavere virkeligt alkoholindhold for at kunne nå det krævede restsukkerindhold.

Det præciseres endvidere, at minimumsalkoholindholdet i hvid-, rosé- og rødvinene også gælder for perlevin.

Type ændring(er): standard

Denne ændring tilpasser de analytiske parametre, men medfører ikke en væsentlig ændring af det beskyttede produkt, som bevarer de karakteristika og profiler, der er beskrevet i linket, og som skyldes samspillet mellem naturlige og menneskelige faktorer. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

2. Tilpasning af svovldioxidindholdet og terminologien for analyseparametrene for restsukker og flygtig syre til de gældende regler (afsnit 2.1 i produktspecifikationen og punkt 2.1 i enhedsdokumentet)

Beskrivelse og begrundelse

Analyseparameteren »restsukker« er blevet omdøbt til »totalt sukkerindhold udtrykt som glukose plus fruktose« i overensstemmelse med artikel 20 i Kommissionens gennemførelsesforordning (EU) 2019/34 af 17. oktober 2018, som fastsætter bestemmelse af det totale sukkerindhold udtrykt som fruktose og glukose.

Bemærk også, at indholdet af flygtig syre skal udtrykkes som eddikesyre.

I artikel 20 i gennemførelsesforordning (EU) 2019/34 fastsættes også svovldioxid som en analyseparameter, der skal bestemmes, så denne parameter tilføjes for mousserende vin. For vinene i afsnit 2.1.4, 2.1.5 og 2.1.6 er grænseværdierne angivet i overensstemmelse med del B i bilag I til Kommissionens delegerede forordning (EU) 2019/934 af 12. marts 2019.

Type ændring(er): standard

Denne ændring tilpasser den terminologi, der anvendes for de fysisk-kemiske egenskaber, men indebærer ikke nogen ændring af det færdige produkt, som bevarer de karakteristika og profiler, der er beskrevet i linket, og disse skyldes samspillet mellem naturlige og menneskelige faktorer. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

3. Omdefinering af de organoleptiske egenskaber (afsnit 2.2 i produktspecifikationen og punkt 2.2 i enhedsdokumentet)

Beskrivelse og begrundelse

Gennemførelsen af standard UNE-EN-ISO 17065 i forbindelse med kontrollen af produktspecifikationen gør det nødvendigt at ændre den organoleptiske beskrivelse af de pågældende vine, således at deres egenskaber kan knyttes til deskriptorer, der kan vurderes af et smagerpanel, der opfylder kriterierne i UNE-EN-ISO 17025-standarden.

Type ændring(er): standard

Denne ændring er en tilpasning til de organoleptiske egenskaber, således at de bedre kan vurderes ved en sensorisk analyse. Det medfører ikke nogen væsentlig ændring af produktet, som fortsat har de egenskaber og den profil, der er beskrevet i linket, som følge af samspillet mellem miljømæssige og menneskelige faktorer. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

4. Henvisningerne til forordningerne ajourføres (afsnit 3.2.5 i produktspecifikationen og punkt 3.2.5 i enhedsdokumentet)

Beskrivelse og begrundelse

Henvisningerne til forordningerne er blevet erstattet af den nuværende forordning, og henvisningen til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter er indarbejdet.

Type ændring(er): standard

Denne ændring er en ajourføring. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

5. Præcisering med hensyn til forarbejdningsvinbrug og produktionssteder (afsnit 4 i produktspecifikationen og punkt 4 i enhedsdokumentet)

Beskrivelse og begrundelse

I sidste afsnit præciseres det, at vinene skal fremstilles på vinbrug i La Mancha-produktionsområdet og fremstilles af druer fra parceller, der er opført i den tværfaglige fortegnelse over vindyrkningsarealer, for at fjerne tvivlen om forarbejdningsvinbrugenes beliggenhed og for at forbedre kontrollen og sporbarheden af produktionsstederne.

Type ændring(er): standard

Ordlyden i stykket er blevet forbedret, men selve området er ikke blevet ændret. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

6. Tilføjelse af sorterne moscatel de alejandría og garnacha tintorera (afsnit 6 i produktspecifikationen og punkt 6 i enhedsdokumentet)

Beskrivelse og begrundelse

Den hvide sort »Moscatel de Alejandría« og den røde sort »Garnacha tintorera« tilføjes til produktspecifikationen. Den hvide sort »Moscatel de Alejandría« er en typisk middelhavssort. Dens aromatiske egenskaber og sukkerindhold gør den egnet til fremstilling af La Mancha-vine. Den røde sort »Garnacha tintorera« er også egnet til dette område, hvilket bekræftes af, at der findes tusindvis af hektar af denne sort i vores produktionsområde. Efter at have kontrolleret potentialet for fremstilling af kvalitetsvine og overholdelsen af kravene i produktspecifikationen for den beskyttede oprindelsesbetegnelse La Mancha besluttede denne brancheorganisation på grundlag af flere stikprøver at medtage den i produktspecifikationen.

Både hvidvin, der (helt eller delvist) fremstilles med »Moscatel de Alejandría«, og rødvin, der (helt eller delvist) fremstilles med »Garnacha tintorera«, er produkter, der er veletablerede i produktionsområdet. Formålet med denne ændring er derfor at medtage sorter, der allerede har været dyrket i området i nogen tid, i produktspecifikationen.

Type ændring(er): standard

Dette ændringsforslag gør det muligt at fremstille de samme vintyper med samme egenskaber som det beskyttede produkt. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

7. Omformulering af de gældende krav i flere afsnit (afsnit 8 i produktspecifikationen. Enhedsdokumentet berøres ikke)

Beskrivelse og begrundelse

Stk. 1: Afsnittet er omformuleret for at gøre det mere eksplicit, at aftapningen, der foretages af vinbrug i og uden for produktionsområdet, og som er opført i det tilsvarende register for den beskyttede oprindelsesbetegnelse La Mancha, skal opfylde kravene til aftapning og kontrollerbar sporbarhed for La Mancha-vine. Endvidere skal enhver vin, der markedsføres med den beskyttede oprindelsesbetegnelse La Mancha, være forsynet med den sekundære etiket eller garantiseglet, der er udstedt af den nævnte brancheorganisation.

Stk. 2: Aftapningskapaciteten udvides til også at omfatte PET-flasker (kun i flasker på 18,7 cl og udelukkende til luftfartsselskaber og virksomheder, hvor anvendelse af glas er forbudt) for at overholde bestemmelserne om luftfartssikkerhed og offentlige virksomheder.

Stk. 3: Den procentdel, der kræves for at kunne anvende navnet på en bestemt enkelt druesort, ajourføres til 85 %. Dette bringer den i overensstemmelse med den gældende lovgivning (artikel 50, stk. 1, litra a), nr. i), i Kommissionens delegerede forordning (EU) 2019/33 af 17. oktober 2018 om supplerende regler til forordning (EU) nr. 1308/2013).

De lovgivningsmæssige henvisninger til de gældende standarder ajourføres også.

Type ændring(er): standard

Denne ændring er en omformulering og en opdatering. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

8. Ajourføring af henvisning til lovgivningen (afsnit 9.2 i produktspecifikationen. Enhedsdokumentet berøres ikke)

Beskrivelse og begrundelse

I stk. 3 og 9 erstattes henvisningen til de ophævede forordninger med en henvisning til de gældende forordninger.

Type ændring(er): standard

Denne ændring er en ajourføring. Denne ændring betragtes derfor ikke som en af de typer ændringer, der er omhandlet i artikel 14, stk. 1, i forordning (EU) 2019/33.

ENHEDSDOKUMENT

1. Produktets betegnelse

La Mancha

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

8. Perlevin

4. Beskrivelse af vinen/vinene

Hvidvin og rosévin, unge og traditionelle vine samt »egetræslagrede« hvidvine

Lavt alkoholindhold. Hvidvinene bevæger sig i farven fra grønlig til gul, men ikke helt gylden. De er kraftige og frugtagtige med primære aromaer, let syrlige og afbalancerede.

Hvis de har været lagret på fade, er deres farve gul til gylden eller strågul med ristede noter på en baggrund af vanilje og lange frugtagtige egetræsnoter.

Rosévinenes farve varierer fra rosa til svagt rødlig, med kraftige aromaer, frugtagtige og/eller blomsteragtige. De er let syrlige og afbalancerede og har en frugtagtig smag.

Fadlagrede vine har aromaer og en eftersmag, der bærer præg af fadet.

* Maksimumindhold af flygtig syre [syreindhold] i unge vine: 8,33 meq/l.

* Maksimumindhold af sulfitter: 190 mg/l, hvor sukker > 5 g/l (undtagen »egetræslagrede« hvidvine). Generelle analytiske kendetegn Totalt alkoholindhold, maksimum (i % vol.): Virkeligt alkoholindhold, minimum (i % vol.): 9 Totalt syreindhold, minimum: 4 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): 10 Totalt indhold af svovldioxid, maksimum (i milligram pr. liter): 140

Unge og traditionelle rødvine og »egetræslagrede« rødvine

Vinene er purpurrøde til granatæblefarvede, kraftige, frugtagtige og med primære aromaer. Smagen er tanninsk med et afbalanceret alkoholindhold/syreindhold og lang og frugtagtig.

De vine, der er lagret på fad, varierer fra granatæblefarvet til rubinrød. De er kraftige, frugtagtige med primære aromaer og vaniljearoma. I munden er de lange og afbalancerede med spor af vanilje.

Med yderligere lagring kan vinene få terrakottatoner eller orange toner. De er lange og honningagtige. I munden er de glatte, harmoniske, runde og strukturerede.

I fadgærede vine giver fadet aromaer og eftersmag.

* Maksimumindhold af flygtig syre [syreindhold] i unge vine: 8,33 meq/l.

* Maksimumindhold af sulfitter: 180 mg/l, hvor sukker > 5 g/l (undtagen »egetræslagrede« hvidvine).

Generelle analytiske kendetegn Totalt alkoholindhold, maksimum (i % vol.): Virkeligt alkoholindhold, minimum (i % vol.): 11,5 Totalt syreindhold, minimum: 4 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): 10 Totalt indhold af svovldioxid, maksimum (i milligram pr. liter): 130

Naturligt sød traditionel vin

Som tørheden i hvidvinene og fra granatrød til gyldenbrun i rødvinene. Stærkt aromatisk med præg af frugt og/eller syltetøj, afbalanceret og fyldig.

* Det maksimale totale alkoholindhold ligger i overensstemmelse med gældende EU-ret inden for de lovlige grænseværdier.

Generelle analytiske kendetegn Totalt alkoholindhold, maksimum (i % vol.): Virkeligt alkoholindhold, minimum (i % vol.): 13 Totalt syreindhold, minimum: 4 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): 20 Totalt indhold af svovldioxid, maksimum (i milligram pr. liter): 250

Hvidvin og rødvin kaldet »crianza«, »reserva« og »gran reserva«

Hvidvinene varierer fra strågul til gylden med forskellig intensitet afhængigt af alder. Træagtige og ristede aromaer. Afbalanceret.

Rødvinene varierer fra granatrød til terrakotta afhængigt af alder. Med alderen går aromaerne fra frugtagtig til træagtig og/eller ristet. I munden er de afbalancerede og fyldige.

* Det maksimale totale alkoholindhold ligger i overensstemmelse med gældende EU-ret inden for de lovlige grænseværdier.

** Det virkelige minimumsalkoholindhold udtrykt i volumen er fastsat i produktspecifikationen, afhængigt af om der er tale om hvidvin eller rødvin.

*** Nedre grænser for indhold af flygtig syre afhængigt af lagringsniveau og -længde.

Generelle analytiske kendetegn Totalt alkoholindhold, maksimum (i % vol.): Virkeligt alkoholindhold, minimum (i % vol.): Totalt syreindhold, minimum 4 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): 20 Totalt indhold af svovldioxid, maksimum (i milligram pr. liter): 150

Mousserende kvalitetsvin

De mousserende hvidvine har forskellige nuancer fra bleg til gylden og lys, mens nuancerne i rosévinene er lyserøde. Boblerne er små og vedvarende.

Aromaerne er rene og frugtagtige.

Smagen er bred og afbalanceret.

Generelle analytiske kendetegn Totalt alkoholindhold, maksimum (i % vol.): Virkeligt alkoholindhold, minimum (i % vol.): Totalt syreindhold, minimum: 4 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): 11,66 Totalt indhold af svovldioxid, maksimum (i milligram pr. liter):

Perlevin

Perlevine kan være hvidvine med forskellige gule toner, rosévine med forskellige nuancer af lyserød og rødvine med en purpurrød farve.

I næsen har hvidvinene frugtagtige aromaer, mens rosévinene og rødvinene har intense aromaer, der minder om røde frugter.

De er brede og afbalancerede vine med en frugtagtig eftersmag og fremtrædende kuldioxid.

Generelle analytiske kendetegn Totalt alkoholindhold, maksimum (i % vol.): Virkeligt alkoholindhold, minimum (i % vol.): Totalt syreindhold, minimum: 4 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter): 10 Totalt indhold af svovldioxid, maksimum (i milligram pr. liter):

5. Vinfremstillingsmetoder

a) Væsentlige ønologiske fremgangsmåder

Specifik ønologisk fremgangsmåde

Hvidvine, rosévine og rødvine, der er omfattet [af denne BOB], må udelukkende fremstilles af de tilladte sorter. Det er ikke tilladt at blande sorter af hvidvin og rødvin.

Den maksimale omregningssats er 74 liter vin pr. 100 kg høstede druer.

Hvid- og rosévinene fremstilles ved at knuse klaserne og tappe mosten enten statisk eller dynamisk. De kan udblødes på forhånd for at trække aromaer og farve ud, og de skal gæres ved en temperatur på højst 22 °C.

Rødvinene skal gæres med skallerne i mindst tre dage ved en temperatur på højst 28 °C.

b) Maksimalt udbytte

Vindyrkningsarealer beskåret efter gobeletmetoden

10 000 kg druer pr. hektar

Vindyrkningsarealer beskåret efter gobeletmetoden

74 hektoliter pr. hektar

Vindyrkningsarealer beskåret efter espaliermetoden

13 000 kg druer pr. hektar

Vindyrkningsarealer beskåret efter espaliermetoden

96,2 hektoliter pr. hektar

6. Afgrænset geografisk område

La Mancha er en naturlig og historisk region i den selvstyrende region Castilla-La Mancha i det centrale Spanien. Den dækker den nordlige del af provinsen Albacete, den sydlige og sydvestlige del af Ciudad Real, den østlige del af Toledo og den sydvestlige del af provinsen Cuenca.

7. Primær(e) druesort(er)

AIRÉN

BOBAL

CABERNET SAUVIGNON

RØD GRENACHE

MACABEO — VIURA

SYRAH

TEMPRANILLO — CENCIBEL

VERDEJO

8. Tilknytning til det geografiske område

»Vin«

La Mancha-slettens jord er sammensat af aflejringer af miocæn kalksten, mergel og sand, der giver jorden en brun eller rødbrun farve.

De mange kalkholdige jorder i La Mancha gør området velegnet til fremstilling af fyldige rødvine, der er egnet til lagring, mens den sandede kalksten giver vinen en behagelig styrke.

Manglen på nedbør (300-350 mm om året) og den høje eksponering for sollys (3 000 soltimer) giver stærkt farvede vine med en klart øget aromatisk intensitet.

Det gennemsnitlige vinudbytte er lavt, hvilket også bidrager til at give vinene en fremragende balance.

»Perlevin«

Det ekstreme fastlandsklima, den rødbrune jords sammensætning og de høje temperaturer skaber frugtagtige aromaer og toner i perlevinene. De vine, der er beskrevet i vinafsnittet, anvendes til fremstilling af disse vine. Indholdet af dette afsnit gælder derfor også for disse vine.

»Mousserende kvalitetsvin«

Det geografiske miljø gør det muligt at dyrke de sorter, der er fastsat i produktspecifikationen, hvilket giver vinene bredde og balance. På samme måde giver den manglende nedbør og de mange timers sollys et naturligt alkoholindhold, der gør det muligt at fremstille vine med det fastsatte alkoholindhold. Til fremstilling af mousserende vin anvendes de vine, der er nævnt i afsnittet om vin, som basisvin. Indholdet af dette afsnit gælder derfor også for mousserende vine.

9. Vigtige yderligere betingelser (emballering, mærkning, andre krav)

Retlig ramme:

National lovgivning

Type supplerende betingelse:

Supplerende bestemmelser vedrørende mærkning

Beskrivelse af betingelsen:

For at kunne betegne en bestemt enkelt druesort skal mindst 86 % af de anvendte druer være af denne sort, hvilket skal anføres i vinbrugets fortegnelse.

De mousserende kvalitetsvine, der er omfattet af den beskyttede oprindelsesbetegnelse La Mancha, kan på mærkningen anvende angivelserne »Premium« og »Reserva«.

Link til produktspecifikationen

http://pagina.jccm.es/agricul/paginas/comercial-industrial/consejos_new/pliegos/Mod_PC_La_Mancha_20200731_MP_I.pdf

(1) EUT L 9 af 11.1.2019, s. 2.